b'\n_START_ARTICLE_\nFriderik Degen\n_START_SECTION_\n\xc5\xbdivljenjepis\n_START_PARAGRAPH_\nDiplomiral je 1929 na dunajski Visoki \xc5\xa1oli za svetovno zgodovino in 1932 na zagreb\xc5\xa1ki Visoki ekonomsko-komercialni \xc5\xa1oli. Pou\xc4\x8deval je na nekdanji Trgovski akademiji v Mariboru, na srednji \xc5\xa1oli ter nazadnje na Vi\xc5\xa1ji agronomski \xc5\xa1oli v Mariboru. Aktivno je sodeloval pri Sokolu, bil dolgoletni \xc4\x8dlan Turisti\xc4\x8dne zveze Slovenije, dolgoletni \xc4\x8dlan in predsednik Planinskega dru\xc5\xa1tva Maribor Matica ter aktiven \xc5\xa1e na mnogih drugih podro\xc4\x8djih. Bil je tudi pobudnik gradnje planinskih ko\xc4\x8d na Kozjaku in Pohorju. Za svoje delo na pedago\xc5\xa1kem, turisti\xc4\x8dnem, planinskem in kulturnem podro\xc4\x8dju je aprila 1996 dobil mestni pe\xc4\x8dat, oktobra 1996 pa je postal \xc4\x8dastni ob\xc4\x8dan mesta Maribor. Napisal je knjigo Meni\xc4\x8dni slovar\xc4\x8dek (1937), bil soavtor in urednik knjige Prispevki k zgodovini kmetijskega \xc5\xa1olstva na Slovenskem (1967). Leta 1963 je prevzel vodstvo Skupnosti kmetijskih in \xc5\xbeivilskih \xc5\xa1ol Slovenije in uredni\xc5\xa1tvo biltena Na\xc5\xa1e kmetijske \xc5\xa1ole.'